stanford-oval/wikipedia huggingface dataset:
I Used to Think I Could Fly

I Used to Think I Could Fly (בעברית: פעם חשבתי שאני יכולה לעוף) הוא אלבום בכורה של הזמרת הקנדית טייט מקריי. האלבום יצא לאור ב-27 במאי 2022, על ידי חברת התקליטים RCA רקורדס. האלבום כולל את הסינגלים: "Feel Like Shit",‏ "She's All I Wanna Be" ו-"Chaotic".
מקריי צפויה לצאת לסיבוב הופעות על מנת לקדם את אלבום ביוני 2022.
רקע והכרזה

מקריי אמרה ל-NME ב-2021 שהיא הושפעה מאמנים ואלבומים כמו פרנק אושן ו-Blonde‏ (2016), בילי אייליש ו-When We All Fall Asleep, Where Do We Go?‏ (2019) ו-After Hours‏ (2020) של דה ויקנד ואף ערכה השוואה ביניהם. היא הסבירה לפיפל בפברואר 2022 שכאשר היא חשה "רגשות עכורים ומכוערים" היא רושמת אותם והופכת אותם לשירים. מקריי הודיעה שהיא סיימה את רשימת הרצועות לאלבום ונתנה אותו לחברת התקליטים שלה ב-8 במרץ 2022. בהמשך, חשפה את השם והעטיפה שלו.
לאחר שהאלבום במקור היה אמור לכלול 12 רצועות, מקריי אישרה את הכללת הרצועה "Whats Your Problem?" כאשר רשימת הרצועות הסופית הוכרזה ב-11 באפריל 2022.
ב-17 באפריל 2022, חשפה מקריי בעמוד האינסטגרם שלה כי השיר "Boy X' עובדה מהנה "boy x" באלבום שלי היה באורך של יותר מ-5 דקות. פשוטו כמשמעו כתבנו רומן סיפור מלא והיינו צריכים לקצר אותו חחחחחח".
רשימת רצועות

| I Used to Think I Could Fly> מס' | I Used to Think I Could Fly> שם | I Used to Think I Could Fly> משך | I Used to Think I Could Fly>  | I Used to Think I Could Fly>  | I Used to Think I Could Fly>  | I Used to Think I Could Fly>  | I Used to Think I Could Fly>  | I Used to Think I Could Fly>  | I Used to Think I Could Fly>  |
| --- | --- | --- | --- | --- | --- | --- | --- | --- | --- |
| 1. | ?  | 0:16 |  |  |  |  |  |  |  |
| 2. | Don't Come Back  | 2:32 |  |  |  |  |  |  |  |
| 3. | I'm So Gone  | 2:26 |  |  |  |  |  |  |  |
| 4. | What Would You Do?  | 2:46 |  |  |  |  |  |  |  |
| 5. | Chaotic  | 2:55 |  |  |  |  |  |  |  |
| 6. | Hate Myself  | 2:51 |  |  |  |  |  |  |  |
| 7. | Whats Your Problem?  | 3:34 |  |  |  |  |  |  |  |
| 8. | She's All I Wanna Be  | 3:27 |  |  |  |  |  |  |  |
| 9. | Boy X  | 3:46 |  |  |  |  |  |  |  |
| 10. | You're So Cool  | 2:50 |  |  |  |  |  |  |  |
| 11. | Feel Like Shit  | 3:23 |  |  |  |  |  |  |  |
| 12. | Go Away  | 3:33 |  |  |  |  |  |  |  |
| 13. | I Will Say Goodnight  | 3:08 |  |  |  |  |  |  |  |
| משך כולל: | משך כולל: | 36:42 |  |  |  |  |  |  |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 60,000 |
סיכום
| בכל העולם | — | 60,000 |
Commander in Chief

"Commander in Chief" (בעברית: "מפקד ראשי") הוא שיר של הזמרת האמריקאית דמי לובאטו. היא כתבה את השיר יחד עם ג'סטין טרנטר, ג'וליה מייקלס, פיניאס או'קונל וערן קנאטה. השיר יצא כסינגל תחת הוצאת איילנד רקורדס ב-14 באוקטובר 2020. המילים שלו מופנות כלפי נשיא ארצות הברית לשעבר, דונלד טראמפ, והוא מהווה תגובה לבחירות לנשיאות ארצות הברית 2020. באותו יום בו יצא השיר יצא לאור וידאו קליפ נלווה.
רקע כללי והרכב השיר

בראיון ל-CNN טענה לובאטו כי היא כתבה את מילות השיר לנשיא טראמפ, וציינה במיוחד את ההתמודדות הגרועה שלו עם התפרצות נגיף הקורונה בארצות הברית, חוסר שוויון גזעי, עליונות לבנה, וביטול זכויות להט"ב. לובאטו אמרה שהשיר התחיל ברצון חוזר ונשנה שלה לכתוב לנשיא מכתב או לקבוע איתו פגישה כדי לשאול אותו את השאלות שהשיר כולל, אך בסופו של דבר היא החליטה לכתוב שיר במקום ולהוציא אותו לאור אותו כך שכולם יוכלו לחלוק עמה את העימות ולדרוש גם "תשובות". בשיר שואלת לובאטו, "האם אתה בכלל יודע את האמת? / אנחנו במצב של משבר / אנשים מתים / בזמן שאתה מרפד את הכיסים שלך / מפקד ראשי, / איך זה מרגיש / עדיין להיות מסוגל לנשום?" יתר על כן, לובאטו אמרה שהיא אינה מעוניינת לפלג את העם האמריקאי עוד יותר פוליטית עם השיר, אלא מקווה שהוא יעורר דיונים ויעלה את אחוז ההצבעה.
הוצאה לאור

השיר המלא דלף לפני יציאתו לאור ב-11 באוקטובר 2020. כעבור כמה ימים, ב-13 באוקטובר, החלה לובאטו להוציא טיזרים של השיר על ידי פרסום כמה קטעים של הקליפ בעמוד האינסטגרם שלה, ובו נערה שחורה צעירה וגבר לבן מבוגר יותר מביעים את המילים. על עטיפת הסינגל נראית גם לובאטו חובשת מסכת פנים שעליה כתוב "VOTE" (בעברית: להצביע). הזמרת, שהייתה גלויה בנוגע לאמונותיה הפוליטיות בעבר, הודיעה כי השיר יצא לאור מאוחר יותר באותו לילה של 14 באוקטובר, עם הכיתוב "אני קוראת לכולכם, אנא הצטרפו אלי כדי להצביע בבחירות השנה. תמצאו את פרטי המצביע שלך ב-iwillvote.com".
וידאו קליפ

הקליפ לשיר יצא לאור ב-14 באוקטובר 2020. הוא מציג אמריקאים מגוונים ממגדרים, גזעים, נטיות מיניות וקבוצות יכולת העושים לשיר ליפ סינק לפני שלובאטו מופיעה ומבצעת את הרגעים האחרונים של השיר. פרויקט לינקולן, קבוצה המורכבת בעיקר מרפובליקנים נגד טראמפ, חברה ללובאטו כדי להוציא קליפ אלטרנטיבי המציג מונטאז' של תמונות של אנשים סובלים, עם צילומים של אנשים עצורים בגבול ארצות הברית במרכזי מעצר, אשפוזים של מטופלים שחלו בנגיף הקורונה, ומחאות Black Lives Matter.
הופעות חיות

ב-14 באוקטובר 2020 ביצעה לובאטו את השיר בטקס פרסי המוזיקה של בילבורד 2020. את ההופעה ביצעה בעודה מנגנת בפסנתר.
ביקורות

מגזין Vulture שיבח את השיר בכך שהוא לא רק מתאר את הרגשות המלווים את תקופת נשיאותו של טראמפ, אלא גם מעודד את המאזינים "להילחם על מה שנכון" ו"לעמוד על שלהם", הכולל הצבעה בבחירות הקרובות. יתר על כן, הם ציינו כי השיר הוא לא רק "קריאה לנשיא דונלד טראמפ וכל חוסר יכולתו המדהים להתמודד עם המצב", אך הוא גם "תזכורת לכך שמבקריו לא מתכוונים לסגת". בינתיים דיווח בילבורד כי "Make America United Again" (בעברית: לאחד את אמריקה שוב) הוא מטרתה של לובאטו עם "השיר החדש העוצמתי והמונע פוליטית" לאור מילות השיר והוויזואליות של הקליפ הנלווה שלו.
דוריאן לינסקי מהגרדיאן היללה את השיר כ"שיר המחאה החשוב ביותר של עידן טראמפ", ואמרה שיש לו "עוצמה עזה" ושיבחה את לובאטו על היותה האמנית הראשונה שקראה תיגר על טראמפ ישירות במילותיה. הסקירה השוותה את השיר לבלדה על שברון לב, באומרה שהוא אחד כזה בדרכו שלו, שכן הוא "מבטא את הכאב הרגשי של עידן טראמפ", תוך שהוא מותאם במיוחד למאורעות שנת 2020. האירועים העכשוויים, כולל מחאות ג'ורג' פלויד, ומכיוון גשר השיר, אותו שרה מקהלה ("איך זה מרגיש עדיין להיות מסוגל לנשום?") נראה כי הוא פונה ישירות לטראמפ ביחס להתמודדותו עם נגיף הקורונה, אשר נכון לנקודת צאת השיר, יותר מ 215,000 אלף אמריקאים מתו כתוצאה מהנגיף בשל מדיניותו של טראמפ, והסיסמה של ארגון Black Lives Matter, "אני לא יכול לנשום". השיר הושווה גם לשירי פוליטיקה ומחאה מהעבר, ביניהם - "Dear Mr. President", "What's Going On", והשיר כנגד מרגרט תאצ'ר של קראס משנת 1982 "How Does It Feel To Be the Mother of a Thousand Dead" (בעברית: איך זה מרגיש להיות אם לאלף מתים) - אבל לינסקי כתב שלובאטו מציגה משהו חדש לז'אנר שירי המחאה עם "בלדת הפופ הכואבת והמליסמטית שלה".
מיקומי שיא

|   ‏‏‏  מצעדים (2020)> מדינה |   ‏‏‏  מצעדים (2020)> מצעד |   ‏‏‏  מצעדים (2020)> מיקום שיא |   ‏‏‏  מצעדים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מכירות שירים דיגיטליים | 18 |  |
|  סקוטלנד | מצעד הסינגלים הסקוטי | 95 |  |
LaWS

| --- | --- |

LaWS מותקנת על USS Ponce בניסוי במפרץ הפרסי
 מידע כללי
 מדינה מייצרת:  ארצות הברית 
 יצרן:  Kratos Defense & Security Solutions 
 
הדגמת המערכת
LaWS (ראשי תיבות של: Laser Weapon System) הוא תותח לייזר חדשני בפיתוח ה-ONR (אנ'), יחידת מחקר ופיתוח של חיל הים של ארצות הברית.
ב-2014 הוצבה המערכת לראשונה על ספינת הלוחמה האמפיבית "USS Ponce". באותה שנה בוצעו בה ניסויים מוצלחים בתקיפת יעדים כגון מזל"טים, ספינות ומטרות נייחות ימיות ויבשתיות. בדצמבר 2014 נכנסה לשירות מבצעי.
בשנת 2018 נחתם חוזה לאספקת שני מערכות נוספות במהלך שנת 2020.
Command & Conquer: Renegade

| --- | --- |

עטיפת המשחק (אפשרות ראשונה
 כללי
 תאריך הוצאה:  ארצות הברית: יצא ב-22 בפברואר 2002   אירופה: יצא ב-1 במרץ 2002
 סוגה:  משחק ירי בגוף ראשון, משחק ירי בגוף שלישי
 פיתוח:  Westwood Studios
 הוצאה לאור:  Electronic Arts 
 ארץ מקור:  ארצות הברית 
 שפות:  אנגלית 
 הפצה:  EA Games
 סדרה:  Command & Conquer 
 דרישות תוכנה
 מנוע משחק:  W3D (Westwood 3D) engine
 מצבי משחק:  שחקן יחיד, מרובה משתתפים
 דירוג:  +15/נוער
 פלטפורמות:  חלונות
 דרישות מערכת
 בקרים:  מקלדת ועכבר
 
Command & Conquer: Renegade הוא משחק מחשב מסדרת משחקי C&C. זהו המשחק הראשון בסדרה שמשתייך לז'אנר משחקי הירייה. המשחק פותח על ידי חברת Westwood למחשב ויצא בפברואר 2002.
המשחק מתחיל בנקודה שבה עומדת להסתיים "מלחמת הטיבריום הראשונה". השחקן מגלם את חייל הקומנדו בשם ניק "האבוק" פארקר שנלחם בשורות ה-GDI. במהלך המשחק, נשלח השחקן למשימות במדינות שונות ופעולותיו משפיעות מאוד על המשך המלחמה.
עלילה

המשחק מתמקד בחטיפה של שלושה חוקרי טיבריום בכירים שעובדים עבור ה-GDI על ידי אחוות ה-NOD. השחקן משתמש בדמותו של איש הקומנדו כדי לשחרר את שלושת המדענים. במהלך המשחק מתברר כי קיין, מנהיג אחוות ה-NOD, כופה על שלושת המדענים לעשות מחקר ביוכימי על הטיבריום עבור פרויקט סודי שנקרא "שחזור בראשית". מטרת המחקר היא להגיע ליכולת ייצור של חיילי עילית מהונדסים גנטית. חיילים אלה אמורים להבטיח את יתרונה האסטרטגי של אחוות נוד ועל ידי כך לסייע להם לנצח את יריביהם.
הדמויות במשחק > קפטן ניק "האבוק" פארקר

קפטן ניק "האבוק" פארקר הוא גיבור המשחק שאותו מגלם השחקן. ניק מתואר במשחק בצורה אידיאליסטית מאוד. לפני הצטרפותו ל-GDI שירת בצבא ארצות הברית והתמחותו הייתה בהרכבה ובנטרול של פצצות. הוא גויס על ידי ה-GDI והגיע במהרה ליחידה המובחרת של ה-GDI שנקראת ה-Dead 6. לאחר שירות ארוך פרש ניק מיחידת ה-Dead 6 והחל לפעול לבד נגד ה-NOD כשהוא משתמש בידע שרכש מאימוניו ביחידת הקומנדו.
הדמויות במשחק > Dead 6

ה-Dead 6 היא יחידת הקומנדו של ה-GDI. השם Dead 6 ניתן לקבוצה מכיוון שהיו חברים בקבוצה שישה לוחמים. עם הזמן עזבו את הקבוצה שני חברים: האבוק וסאקורה. למרות עזיבתם דבק בקבוצה השם המקורי. לאחר עזיבת האבוק וסאקורה הוחלט בפיקוד הבכיר של ה-GDI כי כל ארבעת החיילים הנותרים ב-Dead 6 יוכרזו כמתים וכך יוכלו לפעול בחופשיות רבה יותר נגד אחוות ה-NOD ולהשלים משימותיהם.
הדמויות במשחק > דריל "דד-איי" מקלניס

דריל "דד-איי" (DeadEye) מקלניס הוא חבר ביחידת Dead 6 ממוצא סקוטי. דריל הוא צלף מעולה עם דיוק יוצא דופן. יריותיו המדויקות איפשרו לו לחסל את כל מטרותיו בקלות. לפני הצטרפותו ל-Dead 6 שירת ביחידת העילית של חיל האוויר המלכותי.
הדמויות במשחק > ניגל "גאנר" גרנט

ניגל "גאנר" (Gunner) גרנט הוא חבר ביחידת Dead 6 ממוצא אנגלי. התמחותו היא שיגור טילים. נשקו המועדף הוא משגר טילים.
הדמויות במשחק > שיי "הוטוויר" אביב

שיי הוטוויר (Hotwire) אביב היא חברה ביחידת Dead 6. אביב היא הצלע הישראלית בכח ושירתה במוסד לפני הצטרפותה ל-GDI. כשהיא הצטרפה ליחידת ה-Dead 6 היא לקחה על עצמה את תפקיד המהנדסת. אביב מתמחה בתיקון מהיר של כלי רכב, הנחיית פצצות וכיבוש מבנים. אביב מחזיקה בכמות כפולה של פצצות C-4 ממהנדס רגיל ומתקנת כלי רכב במהירות כפולה ממהנדס רגיל, כמו כן היא החיילת היחידה במשחק שמסוגלת להניח מוקשים.
הדמויות במשחק > אריך "פאץ'" וולפי

אריך "פאץ'" (Patch) וולפי הוא חבר ביחידת Dead 6 ממוצא גרמני. וולפי מתמחה בשיגור רימונים. הוא החייל היחיד שהצליח לסיים את המשימה בכפר במשחק והצליח להגיע לנקודת המוצא בעוד דד-איי, גאנר והוטוויר נתקעו מאחור עד שהאבוק הגיע לחלץ אותם. וולפי שירת בימ"מ הגרמני לפני שהצטרף ל-GDI.
הדמויות במשחק > סידני מוביוס

סידני מוביוס היא בתו של ד"ר אינגנטיו מוביוס המוכר ממשחקי C&C הקודמים. סידני נוהגת להשתמש בנשק מבוסס טיבריום בשדה הקרב והיא עובדת עם ה-GDI על חליפה משוריינת וחזקה בשם "חליפת מוביוס". בדומה לאביה גם היא אחת מחוקרי הטיבריום הבכירים בעולם. היא נחטפת יחד עם אביה על ידי האחוות ה-NOD. היא משוחררת במהלך המשחק על ידי יחידת קומנדו של ה-GDI, אך נחטפת שוב ומשוחררת בשנית על ידי ניק פארקר.
הדמויות במשחק > סאקורה אובטה

סאקורה אובטה היא חברה לשעבר במאפיית היאקוזה היפנית. הייתה שכירת חרב עבור ה-CIA לפני שהחלה לעבוד עם ה-GDI כשותפה ביחידת הקומנדו Dead 6 לצד ניק פארקר. סאקורה אוברטה היא הייתה לא רק חברתו לנשק של ניק, אלא הייתה גם בת זוגו. בסופו של דבר עזבה סאקורה את יחידת ה-Dead 6 ופותתה על ידי אחוות ה-NOD לעבור לצדם בתמורה לשכר גבוה במיוחד.
הדמויות במשחק > גנרל גדעון רייבשאו

גנרל גדעון רייבשאו הוא המפקד והמייסד של יחידת הקומנדו "היד השחורה" של אחוות ה-NOD.
רייבשאו הוא איש קר רוח ולמרות הגובהו הנמוך (שבגללו זכה לכינוי "דרדס" מניק) רייבשאו משדר שתלטנות והוא מתואר כגבר חכם וכריזמטי. והוא נאמן מאוד למנהיגו קיין. גנרל רייבשאו היה אחראי על פרויקט "שחזור בראשית".
הדמויות במשחק > קרלוס מנדוזה

קרלוס מנדוזה הוא שכיר חרב בכיר שהצטרף לאחוות ה-NOD וזכה באהדת הפיקוד הגבוה של אחוות ה-NOD בזכות שירותו. מנדוזה שירת תחת פיקודו של גנרל רייבשאו וקיבל סכומי כסף נאים עבור שירותיו. מנדוזה מוצג כאיש בטוח מאוד וגאוותן. מנדוזה מתמחה בהריגת אויביו עם להביור בלי ללבוש חליפה חסינת אש ומשתמש לעיתים קרובות בטנק הלהביור של ה-NOD האהוב עליו. ניק פארקר מצליח לחסל את מנדוזה לאחר שהוא מצליח ללכוד אותו בטנק הלהביור ומפוצץ אותו.
הדמויות במשחק > ד"ר הלנה פטרובה

ד"ר הלנה פטרובה היא אחת משלושת המדענים שנחטפו על ידי אחוות ה-NOD. במהלך המשחק משנה פטרובה את עמדתה ועוברת לעבוד לצד אחוות ה-NOD. פטרובה לוקחת על עצמה את תפקיד החוקרת הראשית בפרוקייט "שחזור בראשית". ניסיונה הרב בחקר הטיבריום סייע רבות לאחווה במחקר לייצור חיילים מהונדסים גנטית. לבסוף מנסה פטרובה על עצמה את הניסוי. התהליך אינו עולה יפה ופטרובה עוברת מוטציה והופכת למפלצת. ניק פארקר מצליח לחסלה במעבדה.
המשחק

המשחק ממשיך את הסטנדרטים של משחקי הירי בגוף ראשון ומציג גרפיקה מרשימה. המשחק מציע לשחקן מבחר גדול של כלי נשק ומשימות שעליו לבצע בכל שלב זהו המשחק היחיד מסדרת משחקי C&C שיצא בגרסת משחק ירי בגוף ראשון. המשחק נותן לשחקנים בפעם הראשונה את ההרגשה של חייל בתוך שדה הקרב של C&C, שעד הופעתו של Renegade היה מוכר רק כמשחק אסטרטגיה.
המשחק > מצב מרובה משתתפים

מצב המשחק מרובה המשתתפים של Renegade דחף את המשחק קדימה והיווה הצלחה גדולה. לשחקן הייתה האפשרות לשחק לצד ה-GDI או ה-NOD במהלך המשחק השחקן היה צובר נקודות קרדיט על ידי חיסול חיילים וכלי רכב של האויב. השחקן יכל להזמין תמורת נקודות הקרדיט שצבר כלי רכב, ציוד לחימה כגון פצצות וכו' ואף להחליף את החייל שלו בעד אחד מגיבורי המשחק.
קפטן ניק "האבוק" פארקר
איור של יחידת Dead 6 משמאל לימין: גאנר, הוטוויר, צפאץ' ודד-איי
ניגל "גאנר" גרנט
קרלוס מנדוזה
ד"ר הלנה פטרובה
EA Montreal

| --- | --- |

 נתונים כלליים
 סוג:  חברת בת של Electronic Arts
 מייסדים:  Electronic Arts
 תקופת הפעילות:  2004–הווה (כ־20 שנה)
 מיקום המטה:  מונטריאול, קוויבק, קנדה
 בעלות:  Electronic Arts
 ענפי תעשייה:  משחקי וידאו
 מוצרים עיקריים:  Army of Two 
 עובדים:  849
  
 דף הבית של החברה
 
EA Montreal היא חברה לפיתוח משחקי וידאו הממוקמת במונטריאול שבקוויבק שבקנדה. החברה היא חברת בת של Electronic Arts.
התצוגה של המקום וילה מארי 3 מימין - המיקום של EA Montreal
משחקים שפותחו על ידי החברה

| שם | שנה | פלטפורמה |
| --- | --- | --- |
| SSX on Tour | 2005 | PlayStation Portable |
| NHL 07 | 2006 | פלייסטיישן 2, Xbox, Microsoft Windows, PlayStation Portable |
| SSX Blur | 2007 | Wii |
| Boogie | 2007 | Wii, פלייסטיישן 2, נינטנדו DS |
| Army of Two | 2008 | פלייסטיישן 3, Xbox 360 |
| Boogie Superstar | 2008 | Wii |
| Skate It | 2008 | Wii |
| Spore Hero | 2009 | Wii |
| Need for Speed: Nitro | 2009 | Wii |
| Army of Two: The 40th Day | 2010 | פלייסטיישן 3, Xbox 360, PlayStation Portable |
| The Sims 3: High-End Loft Stuff | 2010 | Microsoft Windows |
| Army of Two: The Devil's Cartel | 2013 | פלייסטיישן 3, Xbox 360 |
ראו גם

Electronic Arts
Ubisoft
EA Sports

| --- | --- |

 נתונים כלליים
 סוג:  מותג של חברת Electronic Arts
 מייסדים:  טריפ הוקינס
 תקופת הפעילות:  1991 (כ-Electronic Arts Sports Network) – הווה
 חברת אם:  Electronic Arts 
 מיקום המטה:  ברנבי 
 משרד ראשי:  רדווד, קליפורניה, ארצות הברית
 בעלות:  Electronic Arts
 ענפי תעשייה:  משחקי וידאו בנושא ספורט
 עובדים:  8,000
  
 www.easports.com
 
EA Sports הוא מותג של חברת Electronic Arts תחתיו היא מייצרת משחקי וידאו בנושאי ספורט. המותג התפרסם בין היתר בשל משחקיו FIFA,‏ NBA Elite,‏ NHL ועוד.
המוטו של EA Sports הוא ”It's in the game”.
החל מעונת 23/24,החברה תשמש כספסונר הראשי של לה ליגה.
סדרות ומשחקים

רוב משחקי EA Sports מיוצרים בסדרות ויוצאים לשוק באופן שנתי, והשנה נכללת בשם המשחק. למשל, בשנת 1998 הוציא חברת Electronic Arts תחת המותג EA Sports את משחק FIFA 98, ושנה לאחר מכן את FIFA 99.
הסדרות הנמכרות:
FIFA - משחק כדורגל (שהתחיל בשנת 1993)
NBA Elite - משחק כדורסל (1995) (עד שנת 2010 נקרא NBA Live)
NHL - משחק הוקי קרח (1991)
Madden NFL - משחק פוטבול אמריקאי (1988)
PGA Tour - משחק גולף (1990)
AFL - משחק פוטבול אוסטרלי
Rugby - משחק רוגבי
SSX - משחק סנובורד
הערות שוליים

↑  אנדרו אנטוני מלמד איך אומרים את המוטו של EA Sports (באנגלית)
| Electronic Arts |
| --- | --- | --- |
| עובדים | עובדים |  |
| בכירים | טריפ האווקינס (מייסד), לארי פרובסט • פטר מור • ויל רייט • ג'ו יברה |  |
| חברות בת | חברות בת |  |
| חברות בת נוכחיות | BioWare ‏ • Criterion Games ‏ • EA Black Box ‏ • EA Brazil ‏ • EA Canada ‏ • EA Casual Entertainment ‏ • EA China ‏ • EA Deutschland ‏ • EA Digital Illusions CE ‏ • EA France ‏ • EA Freestyle ‏ • EA India ‏ • EA Korea ‏ • DICE Los Angeles ‏ • EA Romania ‏ • EA Russia ‏ • EA Mobile ‏ • EA Montreal ‏ • EA North Carolina ‏ • EA Phenomic ‏ • EA Philippines ‏ • EA Salt Lake ‏ • EA Singapore ‏ • EA Sports ‏ • EA Tiburon ‏ • Easy Studios ‏ • European Integration Studio ‏ • Maxis ‏ • Mythic Entertainment ‏ • North American Testing Center ‏ • Playfish ‏ • PopCap Games ‏ • Visceral Games |  |
| חברות בת שנסגרו | Bullfrog Productions ‏ • DICE Canada ‏ • EA Baltimore ‏ • EA Bright Light ‏ • EA Chicago ‏ • EA Japan ‏ • EA Pacific ‏ • EA Sports Big ‏ • EA Seattle ‏ • EA UK ‏ • Kesmai ‏ • Origin Systems ‏ • Pandemic Studios ‏ • Westwood Studios |  |
| משחקים | משחקים |  |
| משחקים | Battlefield ‏ • Burnout ‏ • Command & Conquer ‏ • Dead Space ‏ • DeathSpank ‏ • Dragon Age ‏ • FIFA ‏ • Mass Effect ‏ • Medal of Honor ‏ • Mirror's Edge ‏ • Need for Speed ‏ • Shank ‏ • SimCity ‏ • Spore ‏ • SSX ‏ • The Lord of the Rings ‏ • The Sims |  |
| אחרים | אחרים |  |
| קישורים | Origin ‏ • Pogo.com |  |
| --- | --- |
בקרת זהויות :  MusicBrainz: c0c28eee-3e90-4452-94ca-620bb182e93b
EA Israel

|  נתונים כלליים |
| --- | --- |
 מייסדים:  גיא דבר, נתן פטרפרוינד
 תקופת הפעילות:  2007–הווה (כ־17 שנים)
 תאריך מיזוג:  2 ביוני 2015
 מיקום המטה:  קיסריה 
 משרד ראשי:  קיסריה, ישראל
 ענפי תעשייה:  מחשוב ענן 
 מוצרים עיקריים:  משחק בענן 
  
 www.playcast-media.com
 
EA ישראל (לשעבר GameFly Streaming ו-Playcast Media Systems בעברית: פלייקאסט מדיה סיסטמס בע"מ), היא חברת שירותי משחקי ענן, שבסיסה בקיסריה, ישראל. ביוני 2015, Playcast התמזגה עם חברת משחקי הענן המתחרה GameFly. החברה נתמכה על ידי קרנות ההון סיכון JVP ו-MK Capital.
EA רכשה את החברה ב-2018.
היסטוריה

Playcast Media Systems נוסדה בשנת 2007 על ידי גיא דביר וד"ר נתן פטרפרוינד. בפברואר 2008 הותקנה גרסת בטא ברשת כבלים חיה ולאחר מכן הותקן פיילוט בקנה מידה גדול ברשת הטלוויזיה בכבלים HOT לבדיקה בישראל.
Playcast הייתה אחת מחברות שירותי הטכנולוגיה למשחקים לפי דרישה הראשונות לכבלים ו-IPTV בעולם והיו לה שותפויות עם כמה מהמוציאות לאור מהגדולות בעולם בתחום משחקי הווידאו, ביניהן:Activision, Atari, Disney, Capcom, Codemasters.
בנובמבר 2010, פורטוגל טלקום ופלייקאסט מדיה סיסטמס הכריזו על ההשקה המסחרית הראשונה של שירות חדש, הזמין בפלטפורמה של פורטוגל טלקום, השירות נקרא Meo Jogos.
ביולי 2012, Playcast Media System הביאה את שירות משחקי הענן שלה ליותר מ-3.51 מיליון מנויי CJ Hellovision בדרום קוריאה.
באוקטובר 2013, שירות המשחקים בענן Playcast הושק ללקוחות של המפעיל הצרפתי הנייח והסלולרי Bouygues Telecom; השירות הפך זמין בטלוויזיות עבור משתמשי ממיר Bbox Sensation של החברה, והציע משחק מיידי ביותר מ-50 כותרים.
בשנת 2014, Playcast השיקה אפליקציית משחקי ענן עבור Amazon Fire TV.
הערות שוליים

↑  "Business Week". Investing.businessweek.com. נבדק ב-2010-11-20.
↑  "Gamesindustry.biz". Gamesindustry.biz. 2009-07-21. נבדק ב-2010-12-01.
↑  http://www.techmagnews.com/ps3-quality-lag-free-gaming-via-your-set-top-box.html
Techmagnews.com
↑  News Post - JVP. Jvpvc.com (2011-01-25). Retrieved on 2013-08-23.
↑  Meir Orbach, EA Acquires Israeli Cloud Gaming Assets, Personnel of GameFly, CTECH - www.calcalistech.com, ‏2018-05-23
↑  "Playcast Does Away with Consoles for TV Video Games". Techwatch.co.uk. 2007-10-28. נבדק ב-2010-12-01.
↑  Hartley, Adam (2009-07-20). "Techradar.com". Techradar.com. נבדק ב-2010-12-01.
↑  Times Online(הקישור אינו פעיל, December 2010)
↑  "Trading Markets". Trading Markets. 2010-11-11. נבדק ב-2010-11-20.(הקישור אינו פעיל, May 2019)
↑  "Engadget.com". Engadget.com. נבדק ב-2010-12-01.
↑  Yahoo Finance Portugal Telecom and Playcast(הקישור אינו פעיל, November 2010)
↑  "MEO Jogos". אורכב מ-המקור ב-2011-11-25. נבדק ב-2011-11-19.
↑  Cloud gaming co Playcast Media in Korean TV deal
↑  NVIDIA GRID Technology to Power Playcast Cloud-Gaming Solution at France’s Bouygues Telecom
↑  Playcast Media Announces Cloud Gaming App Now In Beta For Amazon Fire TV; By William Cannon | Jul 30 2014
Mathematica

| --- | --- |


צילום מסך של גרסה 6 של התוכנה במערכת ההפעלה Windows XP. בצד הימני של הצילום ניתן להבחין בשני תפריטים, האחד להזנת מידע והשני לביצוע מניפולציות אלגבריות. בצד שמאל ניתן להבחין בגוף מורכב שאת הדמייתו יצרה התוכנה. הקוד היוצר את ההדמיה הורד מאתר MathWorld של חברת ‏Wolfram Research (אנ'), החברה המפתחת את "Mathematica".
 מפתח:  Wolfram Research
 מחזור חיים:  23 ביוני 1988 – הווה (36 שנים) 
 גרסה אחרונה:  1.0 (23 ביוני 1988) 
 מערכת הפעלה:  רבות
 נכתבה בשפות:  C, Java, C++, וולפרם 
 סוג רישיון:  רישיון מסחרי, רישיון אקדמי
 קטגוריה:  תוכנת חישוב טכני
 [www.wolfram.com]
 
Mathematica היא תוכנת מחשב חישובית המשמשת לביצוע חישובים מתמטיים סימבוליים ומספריים. לתוכנה זו יישומים רבים בתחומי המדע, ההנדסה והתכנות המתמטי. אבי התוכנה הוא הפיזיקאי סטיבן וולפרם אשר פיתח אותה בעזרת צוות של מתמטיקאים ומתכנתים. כיום, התוכנה מפותחת על ידי חברת ‏Wolfram Research (אנ') שמושבה בשמפיין שבמדינת אילינוי. לחברה יש סוכנות מקומית בישראל, האחראית על ייעוץ מקצועי בעברית, הפצה ותמיכה בלקוחות ישראלים.
תכונות וכלים

לתוכנה מספר כלים מתמטיים, הכוללים בין היתר:
אוסף של פונקציות מתמטיות רבות, הן אלמנטריות והן מיוחדות
כלים ליצירת גרפיקה, הן דו-ממדית והן תלת-ממדית, ובפרט גרפים שונים
כלים מתחום האלגברה הליניארית לעבודה עם מטריצות ווקטורים
כלים לפתירת משוואות פולינומיות, משוואות דיפרנציאליות וכן נוסחאות נסיגה
כלים לחישובים מתחום החשבון האינפיניטסימלי, הן סימבוליים והן מספריים
כלים מתחום הסטטיסטיקה
כלים מתחום האופטימיזציה
כלים מתחום תורת המספרים
כלי עיבוד תמונה
כלי למידת מכונה
כלי כריית מידע
תמיכה בהתמרות אינטגרליות, הן בדידות והן רציפות
תמיכה בחישובים הכוללים מספרים מרוכבים
כמו כן, כוללת התוכנה תמיכה בכתיבה מתמטית; בעזרת התפריטים שבתוכנה ומספר קיצורי מקשים, ניתן לכתוב בה טקסט מתמטי הכולל סימנים מתמטיים ולא קוד בלבד. כך, למשל, ניתן לכתוב בתוכנה חזקות בכתב עילי, שברים בצורת מונה הנמצא מעל למכנה כשביניהם קו שבר, סכימת איברים באמצעות אות סיגמא גדולה ועוד, זאת בניגוד לתוכנות מתמטיות אחרות בהן כל התוכן המתמטי נכתב בצורת קוד.
בנוסף, כוללת התוכנה מספר בסיסי נתונים מתחומים שונים, בהם מידע בתחומי האסטרונומיה, כימיה, גאוגרפיה, כספים, ביורפואה, שפה, מזג אוויר ומתמטיקה.
יצרנית התוכנה מתחזקת אתר בשם WOLFRAM Demonstrations Project שבו קיימים מעל 13 אלף דוגמאות ברמות שונות במאות נושאים שונים שבהם התוכנה מטפלת, רובם נכתבו על ידי משתמשי התוכנה ברחבי העולם ומקצתם על ידי עובדי החברה, השימוש בדוגמאות חופשי ומאפשר לכל אחד כמעט, למצוא דוגמה שקרובה לשימוש המיוחד שלו ולהשתמש בה כבסיס ונקודת התחלה לפיתוח השימוש הייעודי שלו